Document ID: 31997R2550

ΚΑΝΟΝΙΣΜΟΣ (ΕΚ) αριθ. 2550/97 ΤΗΣ ΕΠΙΤΡΟΠΗΣ της 16ης Δεκεμβρίου 1997 για την τροποποίηση του κανονισμού (ΕΟΚ) αριθ. 2108/84 για τον καθορισμό λεπτομερών κανόνων που διέπουν το μέγεθος των ματιών των αλιευτικών διχτυών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 894/97 του Συμβουλίου, της 29ης Απριλίου 1997, για τον καθορισμό ορισμένων τεχνικών μέτρων για τη διατήρηση των αλιευτικών πόρων (1), και ιδίως το άρθρο 3,
Εκτιμώντας:
ότι, σύμφωνα με το άρθρο 2 του κανονισμού (ΕΚ) αριθ. 894/97, ελάχιστα μεγέθη ματιών των διχτυών εφαρμόζονται σε αρδρανή εργαλεία και ότι οι λεπτομερείς κανόνες για τον καθορισμό του μεγέθους των ματιών των συρόμενων εργαλείων είναι λιγότερο ενδεδειγμένοι για τα χαρακτηριστικά των διχτυών που χρησιμοποιούνται ως αδρανή εργαλεία και για τις συνθήκες μέτρησης του μεγέθους των ματιών τέτοιων εργαλείων 7
ότι είναι απαραίτητο να καθοριστεί ο τύπος του εργαλείου που θα χρησιμοποιηθεί για τη μέτρηση του μεγέθους των ματιών των αδρανών εργαλείων, καθώς και η διαδιακασία μέτρησης των ματιών και υπολογισμού του μεγέθους ματιών 7
ότι σε περιπτώσεις κατά τις οποίες ο πλοίαρχος αμφισβητεί το αποτέλεσμα της μέτρησης κατά τη διάρκεια μιας επιθεώρησης, θα πρέπει να υπάρξει πρόβλεψη για εκ νέου και τελική μέτρηση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2108/84 (2) τροποποιείται ως ακολούθως:
1. Οι ακόλουθες λέξεις προστίθενται πάνω από το άρθρο 1:
«ΜΕΡΟΣ Ι - ΔΙΧΤΥΑ ΜΗΧΑΝΟΤΡΑΤΩΝ (ΤΡΑΤΩΝ), ΔΑΝΙΚΩΝ ΤΡΑΤΩΝ ΚΑΙ ΠΑΡΟΜΟΙΩΝ ΣΥΡΟΜΕΝΩΝ ΕΡΓΑΛΕΙΩΝ».
2. Μετά από το άρθρο 6, προστίθεται το ακόλουθο μέρος:
«ΜΕΡΟΣ ΙΙ - ΣΤΑΤΙΚΑ ΕΡΓΑΛΕΙΑ
Άρθρο 6Α
Ορισμοί
Για τους σκοπούς του μέρους ΙΙ:
- ως "αδρανή εργαλεία", νοούνται τα απλάδια δίχτυα, τα δίχτυα εμπλοκής και τα μανωμένα δίχτυα, τα οποία δύνανται να αποτελούνται από ένα ή περισσότερα χωριστά δίχτυα, τα οποία είναι εξοπλισμένα με άνω, κάτω και συνδετικά σχοινιά και δύνανται να είναι εφοδιασμένα με εξοπλισμό αγκυροβολίας, πλευστότητας και ναυτιλιακών βοηθημάτων εντοπισμού.
Άρθρο 6Β
Εργαλείο μέτρησης ματιών των διχτυών
1. Το εργαλείο μέτρησης των ματιών των διχτυών πρέπει να είναι από ανθεκτικό υλικό και ικανό να διατηρεί το σχήμα του. Η κατασκευή του δείχνεται στο παράρτημα.
2. Όταν εκτείνεται, το εργαλείο μέτρησης των ματιών πρέπει να δύναται να μετρά τουλάχιστον μάτια μεγέθους 300 χιλιοστομέτρων. Η κλίμακα θα πρέπει να διαθέτει υποδιαιρέσεις 1 και 5 και 10 χιλιοστομέτρων.
3. Τα εργαλεία μέτρησης των ματιών των διχτυών τα οποία είναι σύμφωνα με του κανόνες των παραγράφων 1 και 2, πρέπει να φέρουν την επισήμανση "εργαλείο μέτρησης ΕΚ".
4. Οι σιαγόνες του εργαλείου μέτρησης του ανοίγματος των ματιών των διχτυών, πρέπει να έχουν πάχος 1 τουλάχιστον χιλιοστομέτρου, αλλά όχι περισσότερο από 3 χιλιοστόμετρα, καθώς και στρογγυλευμένη απόληξη.
5. Κατά τη μέτρηση ενός τεντωμένου ματιού διχτυού, δεν θα χρησιμοποιείται καμία άλλη δύναμη εκτός από την δύναμη των χεριών για την έκταση του εργαλείου.
Άρθρο 6Γ
Διαδικασίες μέτρησης
1. Τα δίχτυα πρέπει να μετρούνται όταν δεν είναι παγωμένα. Ο επιθεωρητής πρέπει να επιλέγει 20 ανοίγματα ματιών από το δίχτυ, στη περίπτωση μανωμένου διχτυού στο τμήμα που διαθέτει τα μικρότερα μάτια.
2. Ο επιθεωρητής πρέπει να μετρά το άνοιγμα κάθε ματιού εισάγοντας το εργαλείο στο μάτι του διχτυού προς τη μακρύτερη από τις δύο κατευθύνσεις και το μάτι πρέπει να τεντώνεται με το χέρι μέχρις ότου οι πλευρές του να είναι ευθείες και τεντωμένες.
3. Το μέγεθος ματιού θα πρέπει να είναι ο αριθμητικός μέσος όρος σε χιλιοστόμετρα, στρογγυλευμένος στο αμέσως επόμενο χιλιοστόμετρο, του αθροίσματος των αποτελεσμάτων της μέτρησης καθενός από τα μάτια των διχτυών που επελέγησαν και μετρήθηκαν.
4. Η μέτρηση δεν πρέπει να περιλαμβάνει σε καμία περίπτωση τα εξής μάτια:
- μάτια στο άνω ή στο κάτω μέρος ραφής ενός διχτυού το οποίο είναι συνδεδεμένο σε ένα σχοινί ή σε πλαίσιο στήριξης, ή σε άλλα εξαρτήματα,
- μάτια σε απόσταση μικρότερη των δύο ματιών από τις ραφές και τα σχοινιά,
- μάτια που έχουν θραυστεί ή επισκευαστεί.
Άρθρο 6Δ
Μέτρηση σε περίπτωση αμφισβητήσεων
Εάν ο πλοίαρχος αμφισβητεί τα αποτελέσματα της μέτρησης, ο επιθεωρητής πρέπει να επιλέξει και να μετρήσει εκ νέου, 20 μάτια σε ένα άλλο τμήμα του διχτυού σύμφωνα με τις διατάξεις του άρθρου 6Γ. Το μέγεθος ματιού επανυπολογίζεται τότε σύμφωνα με το άρθρο 6Γ, παράγραφος 3, λαμβανομένων υπόψη όλων των 40 ματιών που μετρήθηκαν. Το αποτέλεσμα της μέτρησης αυτής θα είναι οριστικό.»
Άρθρο 2
Ο παρών κανονισμός αρχίζει να ισχύει την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1997.

Labels: 7
6